b'\n_START_ARTICLE_\nScreamo\n_START_SECTION_\nSo\n_START_PARAGRAPH_\nLa bateria screamo sovint presenta una s\xc3\xa8rie de breakdowns, permetent un so r\xc3\xa0pid ple de canvis i talls no comuns. Les composicions del g\xc3\xa8nere no s\xc3\xb3n molt llargues, i dif\xc3\xadcilment arriben als 4:00 minuts. Malgrat tot, no es pot classificar el so en un estereotip de banda est\xc3\xa0ndard, no hi ha un so screamo est\xc3\xa0ndard, hi ha bandes que desenvolupen un so m\xc3\xa9s b\xc3\xa0sic i cru, altres un so m\xc3\xa9s harm\xc3\xb2nic i mel\xc3\xb2dic, i altres definitivament ca\xc3\xb2tiques i r\xc3\xa0pides. Existeixen bandes europees que han desenvolupat sons avantguardistes i originals, fusionant, guitarres mel\xc3\xb2diques, bases de teclats, crits sense parar, bateries interrompudes, i altres variacions. Comunament els ritmes de bateria s\xc3\xb3n desordenats, els acords de guitarra varien des de sons mel\xc3\xb2dics i arpegis fins guitarres m\xc3\xa9s grosseres i guturals caient en all\xc3\xb2 indigerible. Aquesta fusi\xc3\xb3 sorgeix principalment d\'influ\xc3\xa8ncies d\'un hardcore m\xc3\xa9s violent i visceral i d\'un Emo hardcore m\xc3\xa9s harm\xc3\xb2nic. Les vocalitzacions i l\xc3\xadriques principalment obeeixen a temes que parlen sobre l\'amor, les relacions personals, existencialisme i perspectives filos\xc3\xb2fiques moltes vegades influenciades i des d\'una \xc3\xb2ptica m\xc3\xa9s aviat pessimista i melanc\xc3\xb2lica. \xc3\x89s aix\xc3\xad com podem trobar bandes influenciades o relacionades amb peces de la literatura universal, com el cas d\'Orchid (I am Nietzsche), Song of Zarathustra (Aix\xc3\xad parl\xc3\xa0 Zaratustra de Nietzche), o bandes m\xc3\xa9s actuals com Tristan Tzara (al\xc2\xb7ludeix a l\'artista Dad\xc3\xa1) o Sed Non Satiata (del poema de Charles Pierre Baudelaire).\n_START_SECTION_\nHist\xc3\xb2ria\n_START_PARAGRAPH_\nLes primeres bandes a practicar hardcore m\xc3\xa9s agressiu, entre el 1991 i 1994, foren Heroin, Portraits Of Past, Reach Out i Mohinder (molt semblants a all\xc3\xb2 que despr\xc3\xa9s seria el screamo), entre altres. Aquestes bandes servirien d\'influ\xc3\xa8ncia a les primeres bandes que van ser anomenades amb el terme screamo, com Orchid, Saetia o Swing Kids._NEWLINE_El screamo s\'inici\xc3\xa0 en els Estats Units i s\'han expandit per quasi tot el m\xc3\xb3n. L\'escena europea \xc3\xa9s encara nova, encara que de les m\xc3\xa9s prometedores i amb major nombre de grups. Pa\xc3\xafsos tals com Jap\xc3\xb3, Austr\xc3\xa0lia tenen notables escenes de moltes bandes amb algunes que s\'han iniciat en Sud-\xc3\xa0frica, Xile i Emirats \xc3\x80rabs Units.\n_START_SECTION_\nClix\xc3\xa9s\n_START_PARAGRAPH_\nL\'actitud "fes-ho t\xc3\xba mateix" dels seguidors de l\'estil ha fet d\'aquest moviment, un moviment underground. En un principi els shows es feien en soterranis, garatges, cases d\'amics, skateparks, etc. Moltes vegades nom\xc3\xa9s es corria la veu per assistir als shows i generalment mai anaven m\xc3\xa9s de 50 persones a un show d\'aquest tipus de m\xc3\xbasica, sense que sovint per\xc3\xb2, s\'utilitz\xc3\xa9s un escenari._NEWLINE_El nudisme s\'ha fet des dels inicis de l\'estil, alguna cosa recurrent en els shows en viu, posat que els o\xc3\xafdors es troben totalment i completament lliures en un espectacle, aix\xc3\xb2 fomentat m\xc3\xa9s encara per la falta de personal de seguretat._NEWLINE_Antigament i en menor mesura en l\'actualitat),es veien involucrats en els shows altres articles de diversi\xc3\xb3, tals com: les m\xc3\xa0scares de lluita lliure, confeti, paper trossat, disfresses, llums de bengala, bosses d\'escombraries, entre altres._NEWLINE_\xc3\x89s sovint com\xc3\xba veure que les bandes han enregistrat quasi tot son material en vinil i debut a la p\xc3\xa8rdua de diners que aix\xc3\xb2 significa, la majoria de les bandes screamo (probablement totes) han enregistrat un disc compartit junt amb una altra banda, aix\xc3\xad assumeixen les dues bandes el cost d\'editar independentment el seu disc. Si les vendes van b\xc3\xa9, algun segell pot arribar a editar-los el disc. Els segells m\xc3\xa9s coneguts s\xc3\xb3n Level Plane, Cleanplate, Alone, Robotic Empire, Ebullition, Slave Union, React With Protest, entre altres.\n_START_SECTION_\nTerminologia\n_START_PARAGRAPH_\nDes del 2000 en endavant, va haver-hi una banalitzaci\xc3\xb3 del terme emo i screamo, essent atribu\xc3\xafts a una nova onada de bandes que no tenien cap relaci\xc3\xb3 amb all\xc3\xb2 que fins al moment era la m\xc3\xbasica emo. Producte d\'aix\xc3\xb2, una nova escena de moda emo va veure la llum: estereotips d\'automutilaci\xc3\xb3, plors i les paraules "emo" i "screamo" utilitzades regularment per referir-se a bandes pop punk, metalcore o post hardcore. Entre les bandes m\xc3\xa9s anomenades err\xc3\xb2niament en aquest g\xc3\xa8nere hi ha: Silverstein, Alesana o I Would Set Myself on Fire for You. Aix\xc3\xb2 a causa principalment dels mitjans de comunicaci\xc3\xb3 de la far\xc3\xa0ndula "rockera", revistes i Internet. A vegades tamb\xc3\xa9 anomenat "popcore", emobop", "mall emo", "mainstreamo" i "fake screamo" (fals screamo). Cap d\'aquestes bandes no mant\xc3\xa9 similitud sota cap aspecte amb el que abans es coneixia com a screamo o emo: ni quant a m\xc3\xbasica, \xc3\xa8tica, lletres, ni est\xc3\xa8tica._NEWLINE_Screamo fou un terme usat en publicacions tals com Heartattack o Maximumrocknroll, per descriure bandes de finals dels 90 tals com Orchid, Reversal of Man, entre altres, que estaven tocant cosa descriptible com "emo hardcore ca\xc3\xb3tic". Malgrat que el terme screamo \xc3\xa9s un esl\xc3\xb2gan m\xc3\xa9s enganx\xc3\xb3s per les publicacions majors, fou f\xc3\xa0cilment adoptat i mal utilitzat per publicacions com SPIN o Alternative Press, per descriure qualsevol grup de rock/punk que result\xc3\xa9s tenir un element de crit en les seves can\xc3\xa7ons._NEWLINE_A la revista NME, a vegades se la atribu\xc3\xaft com la responsable de proposar el "screamo" com el nou so de moda l\'any 2003 i per identificar-hi bandes com Finch o The Used, les quals no tenen res en com\xc3\xba._NEWLINE_MySpace, que ofereix perfils musicals de lliure elecci\xc3\xb3, inclou el terme screamo en la llista de g\xc3\xa8neres. Malgrat tot, molt poques d\'aquestes bandes realment toquen aquest tipus de m\xc3\xbasica (degut en part al fet que algunes de les bandes de screamo tradicional, han optat per usar altres g\xc3\xa8neres per descriure el seu so).'